BDMS ปิดเช้าบวก 3% โบรกฯมองกำไรปีนี้แตะ 7.9 พันลบ. รับรายได้วัคซีน-ประกันสุขภาพหนุน
BDMS ปิดเช้าบวก 3% โบรกฯ เชียร์ “ซื้อ” เป้า 25.25 บ.  มองกำไรปีนี้แตะ 7.9 พันลบ. รับรู้รายได้วัคซีน-ประกันสุขภาพหนุน
BDMS ปิดเช้าบวก 3% โบรกฯ เชียร์ “ซื้อ” เป้า 25.25 บ.  มองกำไรปีนี้แตะ 7.9 พันลบ. รับรู้รายได้วัคซีน-ประกันสุขภาพหนุน
25 มิ.ย. 2564

ผู้สื่อข่าวรายงานว่าวันนี้ (25 มิ.ย.64) ราคาหุ้นบริษัท กรุงเทพดุสิตเวชการ จำกัด (มหาชน) หรือ BDMS ปิดภาคเช้า อยู่ที่ระดับ 23.70 บาท บวกไป 0.60บาท หรือ 2.60% โดยทำจุดสูงสุดที่ 23.90บาท และทำจุดต่ำสุดที่ 22.90 บาท ด้วยมูลค่าการซื้อขาย 1.29พันล้านบาท

บริษัทหลักทรัพย์ คิงส์ฟอร์ด จำกัด (มหาชน) ระบุในบทวิเคราะห์ (25 มิถุนายน 2546) โดยประเมินหุ้น BDMS ด้วยมุมมองแนวโน้มผลการดำเนินงานในปีนี้ฟื้นตัวจากปีก่อนโดยจำนวนผู้ป่วยติดเชื้อ Covid-19 ที่เพิ่มขึ้น ส่งผลบวกต่อ Utilization Rate (IPD) และรายได้จากการตรวจเชื้อ (OPD)
นอกจากนี้ยังมี Sentiment บวกทั้งจากเรื่องวัคซีน Covid-19 (โดยเฉพาะการนำเข้าเองของเอกชนผ่านทางองค์การเภสัชกรรม) และการลงทุนใหม่ๆ ที่อาจจะเกิดขึ้น (จาก Cash&amp;Cash Equivalents ในมือราว2.2 หมื่นล้านบาท) ขณะที่ช่วงไตรมาส 4/2564 ยังลุ้นการกลับมาของผู้ป่วยต่างชาติ (สัดส่วนรายได้ผู้ป่วยต่างชาติ Fly-in ปกติ ราว15%) สำหรับระยะยาวคาดว่าจะสามารถเติบโตได้จากการร่วมมือกับบริษัทประกัน (ทั้งไทยและต่างประเทศ เช่น การเซ็นสัญญากับ Ping An Health;ประกันสุขภาพรายใหญ่ของจีน)
อย่างไรก็ตามเบื้องต้นทางฝ่ายวิจัยประมาณการกำไรสุทธิปี 2564 อยู่ที่ระดับ 7,964 ล้านบาท ( เพิ่มขึ้น10.40% จากงวดเดียวกันของปีก่อน) และในปี 2565 อยู่ที่ระดับ 9,176 ล้านบาท (เพิ่มขึ้น 15.21% จากงวดเดียวกันของปีก่อน) ตามลำดับยังคงแนะนำ “ซื้อเก็งกำไร” ราคาเป้าหมายปี 2565 ที่ 25.25 บาท